| De osmansk-habsburgske krigene |
| --- |
| Konflikt: De osmanske krigene i Europa |
| Med klokken: Det østerrikske våpen, en osmansk mamelukk, spanske tropper i kamp, Det osmanske flagget |
| 

|  |  |
| --- | --- |
| Dato | 1526 (Slaget ved Mohács) - 1791 (Freden i Svisjtov) |
| Sted | Ungarn, Middelhavet, Balkan, Nord-Afrika, Malta |
| Resultat | Nedgang både for Habsburgerne og Det osmanske rike |

 |
| Stridende parter |
| **Habsburgdynastiet** Det tysk-romerske rike\*  Habsburgmonarkiet\*\* Østerrikes flagg Erkehertugdømmet Østerrike\*\*  Kongeriket Böhmen\*\*  Kongedømmet Ungarn\*\*  Kongedømmet Kroatia\*\*  Habsburgske Spania**Allierte** Fyrstedømmet Moldavia Transilvania ValakiaRusslands flagg Tsar-Russland Det kosakkiske hetmanatet**Den hellige liga** Polen-Litauen Republikken Venezia | Det osmanske rikes flagg **Det osmanske rike****Vasaller:** Fyrstedømmet Moldavia Transilvania ValakiaDet osmanske rikes flagg Barbareskstater Det kosakkiske hetmanatet Krim-khanatet |

**De osmansk-habsburgske krigene** er en benevnelse på en rekke militære konflikter mellom Det osmanske rike og Habsburgmonarkiet i Østerrike og Spania, og i perioder inkluderte dette også Det tysk-romerske rike og Kongedømmet Ungarn. Krigene ble dominert av felttog i Ungarn og dagens Kroatia. Innledningsvis erobret osmanene store landområder gjennom en avgjørende seier i slaget ved Mohács i 1526 og reduserte slik en tredel av kongeriket Ungarn til et osmansk lydrike.

I løpet av 1500-tallet ble osmanene en alvorlig trussel mot Europa, hvor osmanske fartøyer ødela venetianske besittelser i Egeerhavet og i Jonia. Både den protestantiske reformasjonen, stridigheter mellom Frankrike og Habsburgerne og en rekke andre sivile konflikter innen Det tysk-romerske rike reduserte evnen til å yte osmanene tilstrekkelig motstand. Samtidig utkjempet også osmanene en rekke stridigheter mot andre motstandere, særlig det persiske safaviddynastiet og en periode mot Mamelukk-sultanatet, til dette ble nedkjempet og inkorporert i Det osmanske rike.

Senere styrket freden i Westfalen og den spanske arvefølgekrigen på 1600- og 1700-tallet Habsburgerne i Østerrike. Videre gjorde både våpenteknologien og utviklingen av militær strategi at europeerne fikk et overtak over osmanene og deres elitestyrker janitsjarene, og det lyktes å gjenerobre Ungarn. Den store tyrkiske krig endte med avgjørende seire for Den hellige liga i slaget ved Wien, ved Mohács og ved Zenta. Krigene endte med freden i Svisjtov som avsluttet Den østerriksk-tyrkiske krig (1787–1791), og fiendskapet mellom Østerrike og Det osmanske rike endte formelt da begge land gikk inn i Sentralmaktene med Det tyske keiserrike i forkant av første verdenskrig. Nederlaget i denne førte til at Det osmanske rike ble oppløst gjennom freden i Sèvres og Huset Habsburg fjernet fra makten i Østerrike.

Større militære aksjoner
------------------------

* Slaget ved Mohács (1526)
* Beleiringen av Wien 27. september – 14. oktober 1529
* Sjøslaget ved Preveza, 28. september 1538
* Den lille krigen i Ungarn, 1530 - 1552
	+ Beleiringen av Eger i 1552
* Den store beleiringen av Malta, 18. mai - 11. september 1565
* Beleiringen av Szigetvár 6. august – 8. september 1566
* Den osmansk-venetianske krigen (1570–73)
* Slaget ved Lepanto, 7. oktober 1571
* Den lange osmanske krigen (1591–1606)
* Beleiringen av Candia, 1. mai 1648 - 27. september 1669
* Den store tyrkiske krig, 1667 - 1699
	+ Slaget ved Wien, 12. september 1683
	+ Slaget ved Mohács (1687)
* Den russisk-østerrikske tyrkerkrig (1736–1739)
* Den østerriksk-tyrkiske krig (1787–1791)

Referanser
----------

1. 1 2  Moldavia, Valakia og Transilvania deltok i en rekke av krigene mellom Habsbrugerne og Det osmanske riket, men var på ulike sider
2. ↑  Russland deltok i en rekke kriger mot Det osmanske rike, og noen av disse ble utkjempet samtidig med Habsburgerne
3. 1 2  Ulike fraksjoner
4. ↑  Cross and Crecent